[{"text_idx": "#000001", "text": "Facebook yn lansio \u201cSiopau Facebook\u201d"}, {"text_idx": "#000003", "text": "Newyddion gwych i fusnesau bach heno wrth i Facebook gyhoeddi eu bod yn cyflwyno \u201cSiopau Facebook\u201d o heddiw ymlaen! Daw hyn ynghyd ag ymdrech barhaus Facebook i helpu busnesau a\u2019r gymuned yn ystod y pandemig coronafirws ledled y byd, ac mae wedi rhyddhau llawer o\u2019r nodweddion yr oeddent am eu rhyddhau yn ystod 2020 yn fuan."}, {"text_idx": "#000004", "text": "Mewn gwirionedd rydym wedi medru gwerthu cynhyrchion ar Facebook ers tro, tagio eitemau ar dudalennau ac mewn straeon ac ati. O\u2019r cyhoeddiad heno, mae\u2019r Siopau Facebook newydd i weld fel y byddant yn gaffaeliad enfawr i berchnogion busnesau bach. Byddant yn gyflym ac yn hawdd i\u2019w creu o\u2019ch tudalen Facebook, a byddant yn ymddangos ar eich Facebook ac Instagram, (ac yn fuan ar Messenger a WhatsApp hefyd)."}, {"text_idx": "#000005", "text": "Un peth da am y Siopau Facebook newydd yw na fydd angen ap newydd ar eu cyfer \u2013 byddant o fewn yr ap neu\u2019r rhaglen bwrdd gwaith gyfredol a ddefnyddiwch. Ffaith enfawr arall yw fod Facebook ar hyn o bryd yn gweithio gyda phartneriaid fel WooCommerce, Shopify, BigCommerce, Cafe24 a mwy fel y gallwch chi fel busnesau bach gyfannu eu gwefan yn hawdd gyda\u2019r siop Facebook."}, {"text_idx": "#000006", "text": "Credwn bod hyn yn newyddion mawr i ddefnyddwyr Facebook a busnesau ar y platfform. Rydyn ni wastad wedi dweud mai cael gwefan a gwneud y gorau o\u2019ch cyfryngau cymdeithasol yw\u2019r ffordd orau i lwyddo, ond mae hyn yn ychwanegu haen arall eto. Ffordd arall o gyrraedd mwy o gwsmeriaid, a ffordd arall o werthu eich cynhyrchion."}, {"text_idx": "#000008", "text": "Cafwyd cyhoeddiadau hefyd y bydd mwy o nodweddion i siopau yn dod yn fuan. Cofiwch bod y nodwedd hon ar y cyfan wedi ei chyflwyno ar frys er mwyn helpu busnesau bach yn ystod y pandemig ... Bydd y nodweddion newydd i gyd yn ymwneud a\u0302 helpu cwsmeriaid ddod o hyd i\u2019ch busnes bach a darganfod eich cynhyrchion ar Facebook ac Instagram. Bydd tab siopa pwrpasol ar Instagram, gyda nodwedd chwilio y tu mewn iddo. Gwyddom eisoes bod nifer fawr o bobl yn prynu o\u2019r platfform hwn ac mae\u2019r nodweddion newydd yma yn mynd i roi hwb fawr i hyn dros y misoedd nesaf."}, {"text_idx": "#000009", "text": "Nodwedd newydd arall sydd ar ei ffordd fuan ar draws Facebook ac Instagram yw Siopa Byw/Live Shopping. Mae\u2019n debyg y bydd hyn yn caniata\u0301u ichi siopa ar Live mewn amser real (nid ydym yn siw\u0302r sut byddwch yn defnyddio hwn \u2013 amser a ddengys!)"}, {"text_idx": "#000010", "text": "Ac yn y dyfodol pell, mae Facebook yn bwiriadu defnyddio realiti estynedig ac AI i wella\u2019r profiadau siopa hynny hefyd. Wel, maen nhw wastad wedi bod yn geffyl blaen!"}, {"text_idx": "#000012", "text": "Save my name, email, and website in this browser for the next time I comment."}, {"text_idx": "#000017", "text": "Do you or somebody you know use guestlink as a booking system?"}]